অনেক বাচ্চা বাবা-মায়ের অত্যধিক চাপের কারণে ভেঙে পড়ে। বিভিন্ন বাচ্চার ক্ষেত্রে এর প্রতিক্রিয়া বিভিন্ন রকম। এরফলে আপনার সন্তানের ঘুমের ঘাটতি থেকে শুরু করে খাওয়ায় অরুচি, অতিরিক্ত দুশ্চিন্তা, ক্লান্তি, শখের জিনিসগুলোর প্রতি আগ্রহ হারিয়ে ফেলা, পরিবার ও বন্ধু-বান্ধব থেকে দূরে সরে যাওয়া-সহ আরও অনেক কিছুর মধ্য দিয়ে যেতে হতে পারে আপনার সন্তানের। এর প্রতিফলন দেখা যায় স্বাস্থ্যেও, উদ্বিগ্ন শিশুদের হতে পারে ডায়রিয়া, পেট ও মাথা ব্যথা। অনেক সময় তারা রাতে দুঃস্বপ্ন দেখা শুরু করে এবং স্কুলে যেতে ভয় পায়। বড়রা যেখানে খুব সহজেই তাদের সমস্যার কথা বুঝিয়ে বলতে পারে, বাচ্চাদের ক্ষেত্রে ব্যাপারটি ভিন্ন। অনেক সময়ই এর কোনো শারীরিক প্রভাব না থাকলে তারা বুঝতে পারে না আসলে কি হচ্ছে।